OpenLLM-France/wikimedia huggingface dataset:
# Gorges de la Guillera

Les Gorges de la Guillera és un congost de la Tet, a la comuna de Rodès, de la comarca del Conflent, però molt a prop de la de Bulaternera, de la comarca del Rosselló, a la Catalunya del Nord. Són pràcticament el límit fluvial entre les dues comarques. Estan situades en el curs de la Tet, a l'extrem de llevant del terme comunal de Rodès, molt a prop de l'extrem nord-oest del de Bulaternera.

## Referències

* ↑ Les Gorges de la Guillera en els ortofotomapes de l'IGN
# Miguel Ángel Martín Perdiguero

Miguel Ángel Martín Perdiguero (San Sebastián de los Reyes, 14 d'octubre de 1972) va ser un ciclista espanyol que fou professional entre 1997 i el 2006. El seu èxit esportiu més important fou la victòria a la Volta a Catalunya 2004.
Una vegada retirat de la vida esportiva va passar a dedicar-se a la política, sent regidor d'esports de l'ajuntament de San Sebastián de los Reyes governat pel PP. L'abril de 2015 va ser destituït per l'alcalde en saber-se que s'havia reunit amb representants polítics de Ciudadanos per tal de negociar la seva incorporació a les llistes del partit. A les eleccions municipals de maig de 2015 es presenta com a cap de llista d'aquesta formació.
L'any 2010 va concursar en el xou d'impacte Supervivientes, emès a Telecinco i on va ser 7è.

## Palmarès

* 1995
** 1r de la Volta a Toledo
* 1998
** Vencedor d'una etapa del GP Mitsubishi
* 1999
** 1r de la Clásica de los Puertos
** Vencedor d'una etapa de la Volta a Burgos
* 2000
** 1r del G.P. Miguel Indurain
** 1r de la Volta a La Rioja i vencedor d'una etapa
** 1r al Gran Premi de Laudio
* 2001
** Vencedor d'una etapa de la Clàssica d'Alcobendas
** Vencedor d'una etapa de la Volta a Astúries
* 2002
** Vencedor d'una etapa de la Setmana Catalana
** Vencedor d'una etapa de la Volta a Astúries
** Vencedor d'una etapa de l'Euskal Bizikleta
* 2003
** 1r al Trofeu Pantalica
** Vencedor d'una etapa de la Volta a la Comunitat Valenciana
** Vencedor d'una etapa de la Volta a Castella i Lleó
* 2004
** 1r de la Volta a Catalunya i vencedor de 3 etapes
** 1r de la Clàssica de Sant Sebastià
** Vencedor d'una etapa de la Volta a Astúries
** Vencedor de 2 etapes de l'Euskal Bizikleta
* 2005
** 1r a Jaen

### Resultats a la Volta a Espanya

* 1999. 61è de la classificació general
* 2001. Abandona
* 2002. 42è de la classificació general
* 2003. 36è de la classificació general
* 2005. Abandona (18a etapa)

### Resultats al Giro d'Itàlia

* 1998. Abandona
* 1999. 73è de la classificació general
* 2000. 37è de la classificació general

### Resultats al Tour de França

* 2006. Abandona (17a etapa)

## Referències

* ↑ Bécares, Roberto. «'Perdi', ante su penúltimo puerto» (en castellà). El Mundo, 17-04-2007. [Consulta: 14 agost 2022].
* ↑ Platón, N. «El «superviviente» Perdiguero pedalea ahora en Ciudadanos» (en castellà). La Razón, 17-04-2015. [Consulta: 14 agost 2022].
* ↑ «El vicealcalde de Cs explica por qué no se preparó un Pleno: "Tenía masajista y vídeos que ver”» (en castellà). OK Diario, 23-09-2021. [Consulta: 14 agost 2022].
* ↑ «Un edil del PP deja su cargo para participar en «Supervivientes»» (en castellà). ABC, 03-05-2010. [Consulta: 14 agost 2022].

## Enllaços externs

* Fitxa de Miguel Ángel Martín Perdiguero a sitiodeciclismo.net
* Fitxa de Miguel Ángel Martín Perdiguero a cyclebase.nl
# Josep Puig i Esteve

Josep Puig i Esteve (Agramunt, Urgell 1876 - 1931) fou un sindicalista dels dependents de comerç. Fou un dels fundadors del CADCI el 1903, en fou secretari fins al 1910 i després en fou president del 1910 al 1917. Mantingué relacions amb la UFNR, però el 1917 fou elegit regidor de l'Ajuntament de Barcelona com a membre de la Lliga Regionalista.

## Referències

* ↑ «Josep Puig i Esteve». Gran Enciclopèdia Catalana. Barcelona: Grup Enciclopèdia Catalana.
# Marcelo Gonçalves Costa Lopes

Marcelo Gonçalves Costa Lopes (22 de febrer de 1966) és un exfutbolista brasiler.

## Selecció del Brasil

Va formar part de l'equip brasiler a la Copa del Món de 1998.

## Referències

* ↑ «Todos os brasileiros - 1998» (en portuguès). FolhaOnline, 09-12-2005. [Consulta: 16 desembre 2017].
* ↑ Perfil a sambafoot
# Ambrósio Fernandes

Ambrósio Fernandes (Xisto, Póvoa de Varzim, Regne de Portugal, 1551 - Suzuta, Ōmura, Nagasaki, Japó, 7 de gener de 1620) va ser un germà llec jesuïta, missioner al Japó on va morir màrtir. Va ser beatificat pel papa Pius IX en 1867, juntament amb altres frares màrtirs al Japó en aquells anys.
Nasqué a Xisto, diòcesi de Porto en 1551. De jove, va decidir marxar cap a les colònies portugueses d'Extrem Orient en busca de fortuna, embarcant cap al Japó. De camí, una tempesta va estar a punt de fer naufragar el vaixell; l'experiència serví perquè el jove medités sobre el sentit de la vida i va decidir de consagrar-se al servei de Déu.
Demanà d'ingressar a la Companyia de Jesús, on entrà com a coadjutor temporal i acabà professant-hi com a coadjutor o germà llec en 1577. La seva tasca era d'auxili als predicadors missioners que treballaven al Japó, fent-ho fins al 1616. Arran d'una de les persecucions contra els cristians, els missioners van ser expulsats. Fernandes acompanya el pare Carlo Spinola; tots dos foren rebuts d'amagat a casa dels colons portuguesos Domingos Jorge i Isabel Fernandes. Fernandes fou empresonat i portat a Suzuta (Ōmura, Nagasaki), on romangué durant quatre anys fins que, afectat per les males condicions de la presó i els turments, morí el 7 de gener de 1620.
Considerat màrtir, el 7 de juliol de 1867 va ser beatificat, juntament amb altres màrtirs cristians del Japó, per Pius IX.

## Referències

* ↑ beato Ambrosio Fernández a Hagiopedia
* ↑ Blessed Ambrósio Fernandes, per The Jesuit Curie in Rome
* ↑ Reinier H. Hesselink. The Dream of Christian Nagasaki: World Trade and the Clash of Cultures, 1560-1640. Jefferson, Carolina del Nord: McFarland & Company Publishers, 2016, p.183.
* ↑ «Ambrósio Fernandes». Santi, beati e testimoni - Enciclopedia dei santi.
# Sidi Abdallah

Sidi Abdallah (en àrab سيدي عبد الله, Sīdī ʿAbd Allāh; en amazic ⵙⵉⴷⵉ ⵄⴱⴷⵍⵍⴰ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 10.481 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Gorges de la Fou (Cortsaví)

Les Gorges de la Fou (tautologia) o millor La Fou és un congost al torrent anomenat la Fou, un afluent del Tec, entre les comunes nord-catalanes de Cortsaví i de Montferrer, però molt a prop de la d'Arles d'on surt el recorregut visitable, tots tres situats a la comarca del Vallespir, a la Catalunya del Nord.
La profunditat, llargada i estretor del pas obert per l'aigua a la roca calcària són: 1,7 quilòmetres de llarg, profunditat de 150 m, i una separació que, al fons, sovint no passa del metre. Per a realçar-ne els atractius turístics, s'hi ha posat una passera metàl·lica que permet de fer un recorregut de noranta minuts al llarg d'un quilòmetre i mig, amb pendents de 9% i amplària d'un metre. Hom ha qualificat el congost de "les gorges més estretes del món".
Hi ha una xarxa de galeries subterrànies i de grutes disposades tant al llarg com en l'altura de les gorges, que no és oberta a la visita turística.

## Història

La llegenda vinculava aquest lloc amb la presència de bruixes i genis malèfics, cosa que hauria portat que -segons la tradició oral- no es fes cap temptativa d'exploració del congost durant segles. Als anys 1830-1850, els trabucaires (bandolers de camí ral) s'hi refugiaven dels miquelets; però no fou fins al 1928 que es documentà per primer cop que un grup de veïns d'Arles i dels Banys travessessin les gorges de cap a cap.

## Referències

* ↑ Diferent de la Ribera de la Fou, que és a l'altre extrem del terme de Montferrer.
* ↑ Les gorges són a uns dos quilòmetres del centre d'Arles
* ↑ «Plana de la vila d'Arles». Arxivat de l'original el 2010-01-16. [Consulta: 25 gener 2011].

## Enllaços externs

* Plana web oficial Arxivat 2011-02-10 a Wayback Machine. (francès)
* Les gorges a la plana de l'ajuntament de Cortsaví Arxivat 2013-04-30 a Wayback Machine. (francès)
* Horaris i altres informacions Arxivat 2010-07-22 a Wayback Machine. (francès)
# Josep Puig i Puig

Josep Puig i Puig (Sant Martí de Llémena, 22 de febrer de 1922 - Salt, 9 de juliol de 1997), més conegut com a Curta (sobrenom que li venia del seu avi), fou un futbolista català dels anys 1940 i 1950. Va ser internacional amb la selecció catalana i amb la selecció espanyola.

## Trajectòria

De petit es traslladà a Salt on es formà com a futbolista, jugant dues temporades. Després passà pel FC L'Escala i el 1940 fitxà pel Girona FC, que jugava a Segona Divisió, on jugà fins al 1942. Aquest any fitxà pel FC Barcelona, club amb el qual debutà el 27 de setembre de 1942. Jugava com a defensa central o com a lateral esquerre. Romangué al club durant nou temporades, disputant un total de 270 partits. A la lliga jugà 178 partits i marcà un gol. En el seu palmarès destaquen tres lligues i una Copa Llatina.
L'any 1951 abandonà el club i fitxà pel CE Sabadell on jugà una temporada més. El dia 6 de setembre de 1955 se li va retre un partit d'homenatge al camp de les Corts en el qual el Barcelona vencé l'Austria Viena per 2 gols a 1.
Jugà tres partits amb la selecció espanyola enfront Portugal, Irlanda i Suïssa entre 1947 i 1948, a més d'un partit amb la selecció espanyola B i cinc partits més amb la de Catalunya.

## Palmarès
### FC Barcelona

* Lliga espanyola: 3
** 1944-45, 1947-48, 1948-49
* Copa espanyola: 1
** 1950-51
* Copa Llatina: 1
** 1948-49
* Copa d'Or Argentina: 1
** 1944-45
* Copa Eva Duarte de Perón: 1
** 1947-48

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* 1 2 3 4 5 «Galeria de Internacionales». Mundo Deportivo, 10-08-1988. [Consulta: 1r abril 2015].
* ↑ «Fallece Curta». Mundo Deportivo, 11-07-1997. [Consulta: 1r abril 2015].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ http://www.clubfutbolsalt.com/?page_id=798 Arxivat 2011-05-07 a Wayback Machine.
* ↑ http://penyacurta.blogspot.com/2009/01/josep-puig-i-puig.html%5BEnllaç+no+actiu%5D
* ↑ http://www.gironafutbolclub.com/catala/historia/historia.htm Arxivat 2013-05-24 a Wayback Machine.
* ↑ http://www.fcbarcelonaonline.com/curta.html Arxivat 2011-05-25 a Wayback Machine.
* ↑ http://www.cesabadell.cat/base-dades-arlequinada2.asp?idp=1164&n=Josep-Puig-Puig-Curta%5BEnllaç+no+actiu%5D
* ↑ Error: hi ha títol o url, però calen tots dos paràmetres.«». FC Barcelona. [Consulta: 1r abril 2015].
* ↑ «Anoche en Las Corts». La Vanguardia, 07-09-1955. [Consulta: 1r abril 2015].

## Enllaços externs

* Perfil a BDFutbol
* Biografia Arxivat 2011-05-25 a Wayback Machine.
# Freeman

«Freeman» té aquests significats:
* Freeman (Missouri)
* Freeman Spur, població dels Estats Units a l'estat d'Illinois
* Personatges:
** Algernon Freeman-Mitford (1837 - 1916), noble, diplomàtic, col·leccionista i escriptor britànic
** Catherine Astrid Salome Freeman o Cathy Freeman (Mackay, Queensland, 1973), atleta australiana
** Clarence Freeman (Plainfield, Connecticut, 1863-Providence, Rhode Island, 1909), jugador de dames nord-americà d'ètnia pequot
** Gordon Freeman, protagonista de la saga de jocs de trets en primera persona Half-Life
** Morgan Freeman (Memphis, Tennessee, Estats Units, 1937), actor americà guanyador d'un Oscar
** Richard Knill Freeman (1840, Stepney, Londres – 1904), arquitecte anglès d'estil gòtic victorià
# Miguel Ángel Lozano Ayala

Miguel Ángel Lozano Ayala (Sabadell, 16 de setembre de 1978), conegut en el món del futbol com a Miguel Ángel, és un exfutbolista català que jugava com a migcampista.

## Biografia

Començà a practicar el futbol a la seva ciutat natal, on del CE Sabadell passà als filials del FC Barcelona. L'any 1999 fitxà pel Llevant UE, on romangué dues temporades, abans de viatjar cap a Andalusia, al Màlaga CF primer i al Reial Betis després. El Betis va cedir-lo temporalment al seu antic club, el Llevant. Ha estat internacional diversos cops amb la selecció catalana de futbol.
Del Betis va tornar al Màlaga, que el va cedir al Gimnàstic de Tarragona, i el 2010 va passar al SD Ponferradina. El 2012 va retirar-se mentre jugava al Terrassa FC, per dedicar-se a la seva família. Tanmateix, va començar a entrar el Caldes CF, entrant de nou en el món del futbol el 2013, i des d'aleshores entrena també un altre club a Cerdanyola del Vallès.

## Trajectòria esportiva

* CE Sabadell: 1995-1996
* FC Barcelona C: 1996-1997
* FC Barcelona B: 1997-1999
* Llevant UE: 1999-2001, 62 partits (2 gols)
* Màlaga CF: 2001-2005, 131 (7)
* Reial Betis: 2005-2008, 33 (0)
* Málaga CF: 2008-2010
* Gimnàstic: 2009-2010
* SD Ponferradina: 2010-2011
* CF Badalona: 2011
* CE Castelló: 2011-2012
* Terrassa FC: 2012
* CF Caldes de Montbui: 2012-2013

## Referències

* 1 2 3 Domènech, Oriol «Un líder de luxe a Caldes de Montbui». El Mundo Deportivo, 04-03-2014.
* ↑ «Miguel Ángel, al Levante». Eurosport, 30-08-2007.
* ↑ Dargel, Jorge «Miguel Ángel, otro refuerzo de lujo para la ‘Ponfe’». Marca, 29-07-2010.

## Enllaços externs

* Perfil a UEFA.com
# Marcelo Gallardo

Marcelo Gallardo (18 de gener de 1976) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1998.

## Referències

* ↑ «Gallardo es el técnico Arxivat 3 July 2011$^{[Datemismatch]}$ a Wayback Machine.»
* ↑ Marcelo Gallardo Fitxa i estadístiques a la FIFA
* ↑ Marcelo Gallardo a National-Football-Teams.com (anglès)
# Pòssum de Cunningham

El pòssum de Cunningham (Trichosurus cunninghami) és un marsupial del gènere Trichosurus que viu a les muntanyes de Victòria (sud-est d'Austràlia). Aquesta espècie era classificada juntament amb Trichosurus caninus, però el 2002 en fou separada. Tanmateix, el límit exacte entre ambdues espècies no és cert; és possible que el pòssum de Cunningham també visqui al sud de Nova Gal·les del Sud. Té una cua més curta, potes més llargues i orelles més grans que T. caninus. L'espècie fou anomenada en honor de Ross Cunningham, el primer a suggerir una separació entre T. caninus i T. cunninghami.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 49. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Ambròs de Siena

Ambròs de Siena (Siena, 16 d'abril de 1220 - Siena, 1286) Ambrogio Sansedoni va ésser un frare dominicà. És venerat com a beat per l'Església catòlica.

## Biografia

Ambròs va néixer al palau Sansedoni de Siena, a la Piazza del Campo. La llegenda diu que Ambrogio va néixer deforme, però que quan la seva mainadera el va portar a l'altar de l'església de San Domenico va guarir-se. En 1237 va ingressar a l'Orde de Sant Domènec. Va rebre una sòlida formació, estudiant a París (1245) i a Colònia en 1248, on va tenir com a professor Albert el Gran. Va ésser professor a la universitat de París; per modèstia, però, no volgué acceptar el grau de magister. Va ésser condeixeble de Tomàs d'Aquino, que l'influí, i del futur Innocenci V.
En tornar a Itàlia, va rebutjar el bisbat que li oferí el papa Gregori IX. Va destacar en les seves missions diplomàtiques i polítiques, com a llegat de bisbes i papes, especialment durant els conflictes provocats per l'excomunicació de l'emperador Frederic II del Sacre Imperi Romanogermànic per part del Concili de Lió de 1245. Sansedoni va desenvolupar una activa missió de pau a l'Imperi, on fou fins al 1265. També intervingué en la pacificació de conflictes entre partits, com a San Gemignano en 1266. El 1268, va intercedir per l'absolució de Conradí de Suàbia, però no va aconseguir-ho i va ésser decapitat.
A Roma, Ambròs va ésser mestre el Sacro Palazzo i professor als Estudis Pontificis entre 1265 i 1268. A Siena, va ésser prior del convent de San Domenico. En 1273 va obtenir de Gregori X la revocació d'un interdicte contra la ciutat, que havia proclamat en donar Siena suport a Manfred; per honorar-lo, la ciutat va fer córrer un Palio extraordinari, que continuà fent-se anualment, el primer diumenge de Passió, fins al segle xvi.
Va morir el 1286 a causa d'una hemorràgia interna, i és enterrat a San Domenico. En 1443 va ésser beatificat i proclamat patró de Siena, i en 1597 s'inclou al Martirologi romà, amb festivitat el 20 de març; l'orde dominicà el celebra el 8 d'octubre.
Va ésser un predicador molt popular a Siena, però també a Florència, Gènova o Venècia, i va escriure tractats teològics i sermons, perduts en bona part.
* Palazzo Sansedoni (Siena), lloc de naixement del beat.
* San Domenico (Siena), on va viure i és enterrat.
* San Domenico

## Bibliografia

* Marco Falorni. Senesi da ricordare.
* Catholic Encyclopedia. "Ambrose of Siena"
# Sidi Aayad

Sidi Aayad (àrab سيدي عياد) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 8.629 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Gorges del Montdony

Les Gorges del Montdony és un congost al Montdony, un afluent del Tec, a la comuna nord-catalana dels Banys d'Arles i Palaldà, a la comarca del Vallespir.
Estan situades en el curs del Montdony a prop i al sud del poble dels Banys d'Arles. Són uns gorges curtes, d'uns 125 metres de llargària, orientades de sud a nord, seguint el curs de l'aigua. Estan obertes en el Roc de la Campana, esberlat pel mig pel Montdony.

## Bibliografia

* Becat, Joan. «11 - Els Banys d'Arles i Palaldà». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN 1243-2032.
* Ponsich, Pere; Lloret, Teresa; Gual, Raimon. «Els Banys d'Arles i Reiners». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Les Gorges del Montdony en els ortofotomapes de l'IGN
# Juan Rodríguez Lozano

Juan Rodríguez Lozano (Alange, Badajoz, 28 de juliol de 1893 – Puente Castro, Lleó, 18 d'agost de 1936) va ser un militar espanyol afusellat el 1936 per l'exèrcit sublevat contra la república espanyola. Poc abans de morir va redactar el seu testament, que ha influït molt en la carrera política del seu net, José Luís Rodríguez Zapatero.

## Carrera militar
### La guerra del Rif

Militar de carrera, ingressà a l'Academia de Infantería de Toledo l'any 1913. El 1919 és destinat al Marroc a combatre els rifenys a les ordres del general Sanjurjo, general que també tindria una importància cabdal en la sublevació de 1936. Al Marroc aconsegueix la creu al mèrit militar.

### Repressió a Astúries

El 1923 és nomenat capità, i és destinat a Lleida i posteriorment a Lleó on s'integra en el regiment 36 d'infanteria a Burgos on estaria fins a l'any 1934.
El 5 d'octubre de 1934 els miners asturians se subleven contra el govern radical-cedista de la II República, preparada pel PSOE i la UGT. El capità Rodríguez Lozano va ser destinat a reprimir la sublevació a Astúries el 12 d'octubre de 1934 sota les ordres del general Franco que dirigia les operacions des de Madrid.

### El 18 de juliol de 1936

El capità Rodríguez Lozano no accepta la sublevació de les tropes nacionals durant el cop d'estat del 18 de juliol de 1936 i es manté fidel al govern de la república. Poc després, és capturat i afusellat a Puente Castro (Lleó).

## El testament del Capità Rodríguez Lozano

El testament del capità Rodríguez Lozano, va ser escrit davant de notari mentre esperava ser afusellat a l'Hostal de San Marcos de Lleó, presó improvisada per les tropes franquistes. Segons el seu net, José Luís Rodríguez Zapatero, la lectura del testament del seu avi va ser motiu per afiliar-se al PSOE.
Zapatero ha afirmat que va llegir el testament quan tenia 14 anys, i que recorda les últimes paraules Moro innocent i perdono. Aquestes mateixes paraules figuren en la biografia oficial que el PSOE fa del seu secretari general.
# Garica

Garica és un municipi de Croàcia que es troba al comtat de Primorje - Gorski Kotar.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Mittelfranken

Francònia Mitjana (en alemany Mittelfranken) és una de les set regions administratives en què està dividit l'estat alemany de Baviera. La seva capital administrativa és Ansbach.
Està situada al nord-oest de Baviera. Limita amb Baden-Württemberg, Alta Baviera, Alta Francònia, Baixa Francònia, Suàbia i l'Alt Palatinat. El rei Lluís I de Baviera va anomenar a les tres zones del nord del seu regne l'Alta Francònia, la Francònia Mitjana i la Baixa Francònia.

## Divisió administrativa

Cinc ciutats-districte (Kreisfreiestadt) i set districtes (Landkreise) formen la Francònia Mitjana:
| Ciutats-districte Ansbach Erlangen Fürth Núremberg Schwabach | Districtes Ansbach Erlangen-Höchstadt Fürth Neustadt an der Aisch-Bad Windsheim Nürnberger Land Roth Weißenburg-Gunzenhausen |

### Altres ciutats importants

| Altdorf bei Nürnberg Dinkelsbühl Feuchtwangen Gunzenhausen Hersbruck Herzogenaurach Hilpoltstein Langenzenn Lauf an der Pegnitz | Neustadt an der Aisch Oberasbach Roth Rothenburg ob der Tauber Stein Weißenburg in Bayern Zirndorf |

## Enllaços externs

* Govern de la Francònia Mitjana
* Bayerische Landeszentrale für politische Bildungsarbeit Arxivat 2005-03-18 a Wayback Machine.